**„Aktiváld a környezeted” c. videó pályázat**

Részvételi szabályzat

**„Aktiváld a környezeted” c. videó pályázat – Részvételi feltételek és szabályzat (továbbiakban: Szabályzat)**

**1. Videó pályázat neve, szervezője**

A Videó pályázat szervezője az **Italos Karton Környezetvédelmi Egyesülés (cím: 1113 Budapest, Bartók Béla út 152., cégjegyzékszám: 01-07090245) (továbbiakban: Szervező),** amely a <https://www.facebook.com/italoskarton> weboldalon futó, regisztrációhoz kötött **„AKTIVÁLD A KÖRNYEZETED”** elnevezésű videó pályázat **(továbbiakban: Videó pályázat)** során elkészülő adatbázis tulajdonosa. A Videó pályázathoz kapcsolódó egyéb feladatokat, az adatkezelést, valamint az adatfeldolgozást a **Premier Next Communications Kft.** (cím: 1053 Budapest, Fejér György u. 8. 1.em. 2.aj. adószám: 14653591-2-41) **(továbbiakban: Lebonyolító)** végzi.

A Videó pályázatban való részvétel feltételei a következők:

**2. A Videó pályázatban résztvevő személyek:**

A Videó pályázatban részt vehet minden olyan természetes személy, aki **7. - 14. évfolyamos tanuló, valamint már betöltötte a 12 évét de még nem múlt el 19 éves.**

A Videó pályázaton résztvevő **(továbbiakban: Résztvevő)** a Videó pályázatba történő jelentkezésével elismeri, hogy teljeskörűen megismerte a Videó pályázat jelen Szabályzatát, és azt feltétel nélkül elfogadja. Amennyiben a Résztvevő a Videó pályázati Szabályzatot vagy annak bármely rendelkezését nem fogadja el, valamint azzal kapcsolatban kifogást emel, a Videó pályázatban nem jogosult részt venni, illetve a Videó pályázatból automatikusan kizárásra kerül.

A Videó pályázat lebonyolítása, illetve az abban való részvétel a jelen Videó pályázati Szabályzat szerint történik. Amennyiben a Videó pályázat Szabályzata valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

**3. Videó pályázat leírása, menete:**

A Videó pályázatban való részvétel feltétele, hogy a Videó pályázat Résztvevője/-i, maximum 10 fős csapatokban, egy maximum 3 perces videót készítsen/-ek (videó kamerával, fényképezőgéppel, telefonnal, stb.) és a videó fájlt küldje/ék el a [szelektiven@premiercom.hu](mailto:szelektiven@premiercom.hu) e-mail címre. A Videó pályázaton való részvétel feltétele, hogy a Résztvevő/k megadja/ák az értesítéshez, kapcsolattartáshoz szükséges személyes adatait/kat (név, e-mail cím, levelezési cím).

A Videó pályázat témája a szelektív hulladékgyűjtés, azon belül is kiemelve az italos kartondobozok szelektív gyűjtésének a népszerűsítése. A Videó pályázat során a Szervező olyan rövid kisfilmeket vár, amelyeken a Résztvevő(k) valamilyen kreatív, egyedi módon felhívják a figyelmet, buzdítják, motiválják, ösztönzik a környezetüket a szelektív hulladékgyűjtésre. Ennek helyszíne, módja és kivitelezése teljes mértékben a Résztvevő/k elképzelésén múlik, az esetleges személyi vagy tárgyi sérülésért a Szervező semmilyen felelősséget nem vállal.

A Videó pályázat során beérkezett kisfilmekből egy összevágott, montázs jellegű, a szelektív gyűjtést népszerűsítő videó is készül, ami több videó megosztó portálon, illetve az Italos Karton Környezetvédelmi Egyesülés Facebook oldalán is elérhető lesz. A Résztvevő/k a Szabályzat elfogadásával abba is belegyezik/-nek, hogy az általa/-luk készített és elküldött kisfilm belekerülhessen a közös videóba. Résztvevő/k a közös videóban való szereplésért semmilyen követeléssel nem élhet/-nek Szervező és Lebonyolító felé. Szervező a közös videót előzetes tájékoztatás és külön díjazás nélkül publikálhatja.

**4. A Videó pályázat időtartama**

A Videó pályázat 2017. 10.24. 0:00 órától 2017.12.05. 23:59-ig tart. A pályázatokat a pályázók legkésőbb **2017.11.27. 23:59-ig** küldetik be.

**5. A Videó pályázatban való részvétel**

A Szervező a Videó pályázat Résztvevője/-i részére marketing célú megkereséseket, ajánlatokat (hírlevél) nem küld. A Videó pályázaton való részvétel semminemű nyeremény vagy ellenszolgáltatás nyújtására nem kötelezi sem Szervezőt, sem pedig Lebonyolítót. A Videó pályázatban a részvétel önkéntes és díjtalan.

**6. Nyeremények**

A beküldött pályaművekből az első három helyezettet a zsűri döntése alapján állapítjuk meg, a közönség díját az a pályamű kapja, mely a legtöbb „like”-ot kapja az Italos Karton Szövetség hivatalos Facebook oldalán (<https://hu-hu.facebook.com/italoskarton/>), ahol a beérkezett pályaműveket folyamatosan közzétesszük a pályázat ideje alatt.

A nyerhető díjak mozgókép készítéséhez szükséges technikai eszközök vásárlására felhasználható Media Markt utalványok, a következő értékben:

1. helyezett számára:bruttó 150.000.-
2. helyezett számára :bruttó 100.000.-
3. helyezett számára :bruttó 50.000.-
4. közönség díj :bruttó 100.000.-

A nyeremények készpénzre nem válthatók és más kedvezménnyel nem összevonhatók. Az első helyezett/ek, az utalvány mellett, részt vehet/nek egy maximum 10 fős környezetvédelmi témájú szakmai, tanulmányi kiránduláson.

**7. Adatkezelés és adatvédelem**

A Videó pályázatban való részvétel és az ahhoz kapcsolódó adatszolgáltatás önkéntes. A Videó pályázat során szolgáltatott személyes adatokat az érintett/tek kifejezett hozzájárulása alapján a Szervező és Lebonyolító a Videó pályázaton résztvevők számának megállapítása céljából kezelik és dolgozzák fel. Az adatkezelés során a Szervező és Lebonyolító maradéktalanul betartják az információs önrendelkezési jogról szóló törvény előírásait, az adatokat harmadik személynek nem továbbítják. A Videó pályázaton Résztvevők a hozzájárulás megadása előtt jelen Videó pályázat Szabályzata alapján teljeskörű tájékoztatást kapnak az adatkezelés céljáról, időtartamáról és kezelésének módjáról. A Szervező és Lebonyolító az adatkezelést a Nemzeti Adatvédelmi Hatóság részére bejelentette, az adatkezelés nyilvántartási száma: NAIH-131524/2017.

A Szervező fenntartja a jogot, hogy a nyertes/-ek nevét, címét – kizárólag városnév feltüntetésével – a Videó pályázat Szabályzatában leírtak alapján az érintett/-tek hozzájárulása alapján közzétegye, mely közzétételhez a Videó pályázat Résztvevője/i a Videó pályázatban való részvétellel feltétel nélkül és kifejezetten hozzájárul/-nak.

Az alkalmazás felvételével egyidejűleg a Videó pályázat Résztvevője kijelenti, hogy jelen Videó pályázat Szabályzatát és az adatvédelmi nyilatkozatot megismerte és elfogadta.

Budapest, 2017.10.24.